Formule Een: Hamilton en Mercedes kan nou afskakel | Maroela Media
Formule Een: Hamilton en Mercedes kan nou afskakel
Max Verstappen Foto: Formula One
Die Formule Een Grand Prix van Abu Dhabi (die laaste wedren van die jaar) word Sondag gejaag. Lewis Hamilton (Mercedes) het reeds die wêreldtitel (die vyfde van sy loopbaan) agter sy naam geskryf en hy het vanjaar Ferrari se neuse behoorlik in die modder gevryf.
Die tweede laaste Formule Een Grand Prix van 2018 is sowat twee weke gelede op die Jose Carlos Pace-baan in die distrik van Interlagos in Sao Paulo, Brasilië gejaag. Die wedren oor 71 rondtes is deur Lewis Hamilton (Mercedes) gewen met Max Verstappen (Red Bull) tweede en Kimi Räikkönen (Ferrari) derde.
Nou lê die wedren op die Yas Marina baan in Abu Dhabi voor. Die baan is in 2009 voltooi en is 5.554 km lank. Die renjaers sal 55 rondes voltooi en 'n totaal van 305.355 km aflê. Die langste pylvak is 1.2 km lank en is geleë tussen draai 7 en 8. Die baanrekord (1:40.279) staan agter die naam van Sebastian Vettel (2009).
Terwyl sommige spanne probeer bepaal wat vanjaar verkeerd geloop het, is ander spanne reeds besig om toetse vir aanstaande jaar te doen.
Op die punteleer is Hamilton ligjare voor Ferrari.
1 Lewis Hamilton (Mercedes) 383
2 Sebastian Vettel (Ferrari) 302
4 Valtteri Bottas (Mercedes) 237
5 Max Verstappen (Red Bull) 234
In die vervaardigers-afdeling het Mercedes hul vyfde agtereenvolgende titel ingepalm. Op die punteleer is Mercedes nou 67 punte voor Ferrari.
Die oefenrondes begin Vrydag, terwyl die kwalifisering Saterdag afgehandel word. Die hoofwedren se wegspring is Sondag om 15:10.
Formule Een: Geen keer aan Hamilton en Mercedes
Frans C · 8 maande gelede
Vettel en die Ferrarispan het in minsten 6 wedrenne kritiese foute begaan en het soos die All Blacks onder druk geswig/
Ek hou van Verstappen, laat my so baie aan Schumager dink. Ek hoop die toekoms hou vir hom groot moontlikhede in.
Mad Max Verstappen is net soos sy pa 'n gevaar op die renbaan. Roekekoos.
Dewald · 8 maande gelede
Schumacher was geheel en al in 'n ander klas. Hy was 'n gentleman op en af die baan. Sou nooit soos Verstappen na 'n wedren ander drywers gestamp en gestoot het nie. Verstappen is 'n mens met swak sportmangees
Nee Pieter, hulle mag nie afskakel nie, hulle skuld nog vir Bottas 'n wen!!
Jip Frans C, maar onthou ook, almal het foute gemaak. Gedurende die eerste helfte van die seisoen was dit amper 'n uitgemaakte saak dat Vettel en Ferrari in 2018 sou wen.
Thinus, ek het dit 'n wyle terug ook gesê dat Max 'n kampioen in wording is, maar aai, sy geduld is so min soos my bier voorraad 2 dae voor payday. Gelukkig kom dit met ouderdom saam. As ek dink hoe vurig Schumacher was, asook Alonso en Lewis self ook, en hoe hulle op geeindig het, is daar baie hoop vir hom.
Poot · 8 maande gelede
Herman ek het ook in die begin van die seisoen so gesê…. en ek dink nie ons is verkeerd gewees nie. Maar ek moet sê hy het vining "mature". Daars gevaarliker narre tans op die baan as Max.
Ek is nuuskierig, wie is gevaarliker as Verstappen?
KOm ek gooi 'n knuppel in die hoenderhok.Formule 1 is in een opsig 'n groot klug en het kleiner spanne 'n finansiêle sowel as tegnologiese agterstand en maak net die getalle vol.